अखिलेश के संसदीय क्षेत्र में मिले ओवैसी और शिवपाल, क्या बिगाड़ेंगे SP-BSP का खेल?
शिवपाल सिंह यादव ने कहा कि वह शादी समारोह में आए हैं लेकिन उनकी AIMIM के अध्यक्ष ओवैसी के साथ बैठक हुई है। उन्होंने कहा, ''हम पहले ही कह चुके हैं कि समान विचारधारा और सभी धर्मनिरपेक्ष शक्तियों के लोग मिलकर भारतीय जनता पार्टी को देश और प्रदेश से उखाड़ फेंकेंगे।''
आजमगढ़. उत्तर प्रदेश में अगले साल विधानसभा चुनाव (Uttar Pradesh Elections)  होने हैं लेकिन यहां पर सियासी खिचड़ी अभी से पकनी शुरू हो गई है। भाजपा, सपा, बसपा जैसे बड़े सियासी दल जहां ज्यादा से ज्यादा सीटें जीतने के लिए मजबूत प्रत्याशियों की तलाश कर रहे हैं तो छोटे राजनीतिक दल ऐसे साथियों की तलाश कर रहे है जो चुनाव में उन्हें अपना प्रभाव दिखाने में मदद कर सके। इसी कड़ी में मुलायम सिंह यादव (Mulayam Singh Yadav) के छोटे भाई और प्रगतिशील समाजवादी पार्टी (लोहिया) के अध्‍यक्ष शिवपाल सिंह यादव (Shivpal Singh Yadav) ने मुलाकात की AIMIM के अध्यक्ष असदुद्दीन ओवैसी (Asaduddin Owaisi) से।पढ़ें- दिग्विजय से बोले BJP नेता- अपना नाम बदलकर यूनूस रख लो, पप्पू भैया का नाम इस्माइल रख लोदोनों की बीच में ये मुलाकात सपा प्रमुख और सूबे के पूर्व मुख्यमंत्री अखिलेश यादव के संसदीय क्षेत्र आजमगढ़ में एक शादी समारोह में हुई। शिवपाल सिंह यादव ने कहा कि वह शादी समारोह में आए हैं लेकिन उनकी AIMIM के अध्‍यक्ष ओवैसी के साथ बैठक हुई है। उन्‍होंने कहा, ''हम पहले ही कह चुके हैं कि समान विचारधारा और सभी धर्मनिरपेक्ष शक्तियों के लोग मिलकर भारतीय जनता पार्टी को देश और प्रदेश से उखाड़ फेंकेंगे।''पढ़ें- नहीं सुन रहे अधिकारी, नहीं हो रहा समस्या का समाधान, डॉयल करें ये नंबर, CM योगी तक पहुंचेगी आपकी बातशिवपाल सिंह यादव ने कहा कि यूपी में 2022 में होने वाले विधानसभा चुनाव में BJP को हराने के लिए समाजवादी परिवार को एकजुट होने की जरूरत है। हमने सपा अध्‍यक्ष अखिलेश यादव से भी कहा है कि सबको एकत्र करें और उसमें हमको भी साथ लें। शिवपाल ने यह भी कहा कि अपनी पार्टी का विलय किसी भी सूरत में सपा में नहीं करेंगे बल्कि सपा के साथ गठबंधन करेंगे। ओवैसी और शिवपाल यादव AIMIM के प्रदेश अध्‍यक्ष शौकत अली की पुत्री की शादी में शामिल होने के लिए शनिवार की शाम जिले के माहुल कस्‍बे में पहुंचे थे।पढ़ें- बढ़ेंगी बीजेपी की मुश्किलें! Kisan Andolan को धार देने के लिए राकेश टिकैत करने जा रहे हैं ये कामउल्‍लेखनीय है कि उत्‍तर प्रदेश में 2022 के विधानसभा चुनाव को लेकर छोटे दलों ने गठबंधन की पहल की है। सुहेलदेव भारतीय समाज पार्टी के अध्‍यक्ष ओमप्रकाश राजभर और AIMIM के अध्‍यक्ष ओवैसी के बीच पहले ही साझा कार्यक्रम के तहत चुनाव लड़ने की बात तय हो चुकी है। राजभर इन दिनों भागीदारी संकल्‍प मोर्चा के बैनर तले छोटे दलों को एकजुट करने में जुटे हैं और पिछले दिनों उन्‍होंने शिवपाल सिंह यादव से भी इस सिलसिले में मुलाकात की थी। सपा अध्‍यक्ष अखिलेश यादव ने भी कहा था कि 2022 के चुनाव में वह छोटे दलों के लिए दरवाज़ा खुला रखेंगे। (Input - Bhasha)पढ़ें- बदला जाएगा होशंगाबाद का नाम, मुख्यमंत्री शिवराज ने किया ऐलान